**KLAIPĖDOS MIESTO SAVIVALDYBĖS TARYBA**

**KLAIPĖDOS MIESTO JAUNIMO REIKALŲ TARYBOS PRIE KLAIPĖDOS MIESTO SAVIVALDYBĖS TARYBOS POSĖDŽIO PROTOKOLAS**

**2016-04-13** Nr. **TAR1-43**

Posėdis įvyko 2016 m. sausio 13 d. (15.30 – 17.00)

Posėdžio pirmininkas kandidatė į JRT pirmininkus Rūtenė Marčiūtė, Klaipėdos jaunimo organizacijų asociacijos „Apskritasis stalas“ atstovė

Posėdžio sekretorė Jurgita Činauskaitė-Cetiner, Klaipėdos miesto savivaldybės jaunimo reikalų koordinatorė

Dalyvavo: Jurgita Činauskaitė–Cetiner, Akvilė Gedrimaitė, Živilė Krikštaponytė, Rūtenė Marčiūtė, Paulius Martinkėnas, Lina Skrupskelienė, Alina Vaičekauskienė, Aivaras Vaiginis, Vaida Valinskienė, Saulius Žukauskas.

DARBOTVARKĖ:

1. Dėl Jaunimo nevyriausybinių organizacijų programų (projektų) finansavimo iš savivaldybės biudžeto lėšų nuostatų keitimo ir Jaunimo projektų dalininio finansavimo iš savivaldybės biudžeto lėšų nuostatų projekto pristatymo (pranešėja Klaipėdos m. savivaldybės administracijos jaunimo reikalų koordinatorė J. Činauskaitė-Cetiner)
2. Dėl Klaipėdos miesto jaunimo reikalų tarybos (JRT) veiklos krypčių patvirtinimo ir atsakingų JRT narių numatytais klausimais paskyrimo (pranešėja kandidatė į JRT pirmininkus Rūtenė Marčiūtė)
3. Kiti klausimai.

 1. SVARSTYTA. Dėl Jaunimo nevyriausybinių organizacijų programų (projektų) finansavimo iš savivaldybės biudžeto lėšų nuostatų keitimo ir Jaunimo projektų dalininio finansavimo iš savivaldybės biudžeto lėšų nuostatų projekto pristatymo (pranešėja Klaipėdos m. savivaldybės administracijos jaunimo reikalų koordinatorė J. Činauskaitė-Cetiner) (1 priedas)

Pranešėja Klaipėdos m. savivaldybės administracijos jaunimo reikalų koordinatorė J. Činauskaitė – Cetiner informavo, jog naujos redakcijos nuostatus ketinama tvirtinti Klaipėdos m. savivaldybės administracijos direktoriaus įsakymu, jeigu Klaipėdos m. Tarybos sprendimu bus panaikinta senųjų Jaunimo nevyriausybinių organizacijų programų (projektų) finansavimo iš savivaldybės biudžeto lėšų nuostatų redakcija. Pranešėja pristatė naująjį, kartu su JRT darbo grupe parengtą, jaunimo projektų dalinio finansavimo iš savivaldybės biudžeto nuostatų projektą (toliau – Nuostatų projektas) be priedų.

Kandidatė į JRT pirmininkus R. Marčiūtė inicijavo diskusiją dėl naujos nuostatų redakcijos projekto. P. Martinkėnas pasiūlė Nuostatų projekto 6.1. p. įrašyti ne absoliučią 2000 Eur. sumą, bet procentinį dydį nuo bendros finansavimui skirtos sumos. Buvo paiūlyta vietoj 2000 Eur., įrašyti 15 proc. nuo bendros projektams finansuoti sumos. S. Žukauskas pasiūlė pakoreguoti Nuostatų projekto 19, 20 ir 31 punktų formuluotes. R. Marčiūtė pasiūlė iš Nuostatų projekto išbraukti 30.9 p., kuriuo reikalaujama pateikti pažymas iš Valstybinės mokesčių inspekcijos ir Socialinio draudimo fondo valdybos dėl mokestinių įsipareigojimų, nes tai yra papildomi suvaržymai jaunimo ir su jaunimu dirbančioms organizacijoms. J. Činauskaitė – Cetiner informavo, kad tokiu atveju reikia ieškoti alternatyvos dėl (ne) turimų mokestinių įsipareigojimų patvirtinimo ir pasiūlė už šio punkto alternatyvą prabalsuoti el. paštu. R. Marčiūtė taip pat pasiūlė Nuostatų projekto 37 p. papildyti žodžiais „JRT teikimu“. S. Žukauskas pasiūlė išbraukti Nuostatų projekto 54 p., kaip perteklinę informaciją.

Kandidatė į JRT pirmininkus R. Marčiūtė informavo, kad Nuostatų priedų projektai bus pateikti artimiausiuose JRT posėdžiuose.

NUTARTA:

1. Susipažinta su Jaunimo projektų dalininio finansavimo iš savivaldybės biudžeto lėšų nuostatų projektu (1 priedas).
2. Pakeisti Jaunimo projektų dalininio finansavimo iš savivaldybės biudžeto lėšų nuostatų projekto 6.1., 19, 20, 21 ir 37 punktų formuluotes bei išbraukti 30.9 bei 54 punktus.
3. Esant poreikiui Jaunimo projektų dalininio finansavimo iš savivaldybės biudžeto lėšų nuostatų projekto punktus derinti el. paštu.
4. Artimiausiuose JRT posėdžiuose svarstyti Jaunimo projektų dalininio finansavimo iš savivaldybės biudžeto lėšų nuostatų priedų projektus.

2. SVARSTYTA. Dėl Klaipėdos miesto jaunimo reikalų tarybos (JRT) veiklos krypčių patvirtinimo ir atsakingų JRT narių numatytais klausimais paskyrimo (pranešėja kandidatė į JRT pirmininkus Rūtenė Marčiūtė)

Pranešėja kandidatė į JRT pirmininkus Rūtenė Marčiūtė pristatė JRT veiklos krypčių 2016 m. projektą ir inicijavo diskusiją dėl atsakingų JRT narių numatytais klausimais.

Diskusijos metu veiklos krypčių sąrašas buvo papildytas (pridedama).

NUTARTA:

1. Patvirtinti 2016 metų JRT veiklos prioritetinių veiklos krypčių ir už jų pristatymą atsakingų asmenų sąrašą (2 priedas)

3. SVARSTYTA. Kiti klausimai

Kitų klausimų pateikta nebuvo

|  |  |
| --- | --- |
| Posėdžio pirmininkas | Rūtenė Marčiūtė |
|  |
| Posėdžio sekretorius | Jurgita Činauskaitė-Cetiner  |